**POROČILO O POTEKU UČNE URE**

RAZRED: 4. b

DATUM: 5. 10. 2016

PREDMET: Matematika

VSEBINSKI SKLOP: Računske operacije

UČNA ENOTA: Utrjevanje – večkratniki in delitelji

Učno uro na temo Utrjevanje večkratnikov in deliteljev smo pričeli s Fit igro »Pop corn«, ki je učence motivirala za nadaljnjo delo, saj so se učenci sprostili in razbremenili. Nato smo ob PowerPoint predstavitvi ponovili še izrazoslovje (večkratnik, delitelj) in ustno rešili nekaj primerov.

Osrednji del ure smo porabili za igranje dveh didaktičnih iger, štiri v vrsto in vojna množenja. Učenci so skozi igre utrjevali poštevanko, iskali večkratnike in delitelje. Po uspešno preigranih igrah so se učenci samostojno lotili reševanja besedilnih nalog, katere so na koncu tudi sami preverili s pomočjo danih rešitev. Tisti hitrejši in uspešnejši so lahko izbirali tudi med dodatnimi nalogami.

V zaključnem delu so si učenci zapisali domačo nalogo in naredili evalvacijo učne ure. Po pričevanjih učencev menim, da jim je bila ura resnično všeč in da si želijo takšne dinamike in razgibanosti dela skoraj pri vsaki učni uri.

Andreja Resnik